צדוק עלון

צדוק עלון (נולד בירושלים ב-30 בנובמבר 1954) הוא סופר ומשורר ישראלי. כותב שירה ופרוזה הנושאות אופי הגותי. בעל תואר שלישי בפילוסופיה מטעם האוניברסיטה העברית בירושלים.

 קורות חיים 

עלון נולד בירושלים, ילד שביעי מבין שמונת ילדיהם של אסתר לבית מזרחי, ילידת ירושלים, ושל הרב חביב עלון, שהיה סופר סת"ם ומראשי העדה הכורדית בירושלים. בשנת 1972 סיים את בית ספר התיכון "מעלה", ולאחר השירות הצבאי השלים לימודי דוקטורט בחוג לפילוסופיה באוניברסיטה העברית.
עבודת המ.א. שלו נכתבה בהנחייתו של פרופ' ירמיהו יובל ועסקה בפילוסוף ברוך שפינוזה. עבודת הדוקטור שלו "המוניזם הוא מן האפשר – הדוגמה השיטתית של שפינוזה" נכתבה גם היא בהנחייתו של פרופ' ירמיהו יובל, ומטרתה הייתה להראות כי ניתן להתיר את הסתירה הפנימית שקיימת בדבריו של הפילוסוף שפינוזה על העצם, התארים והאופנים, ובדרך זו להציג את המשנה של שפינוזה כתאוריה קוהרנטית ונטולת סתירות פנימיות. עבודת הדוקטור יצאה מאוחר יותר גם כספר.

שירים, סיפורים קצרים ורשימות ביקורת פרי עטו התפרסמו בבמות הספרותיות השונות, בעיתונות הכתובה ובכתבי-עת מודפסים ומקוונים.

 חיים אישיים 
עלון נשוי לרונית לבית ביבי, מרצה למתמטיקה ואמנית. הוא השתמש בעבודותיה של אשתו לעיטור כריכות ספרי השירה והפרוזה שכתב. עלון הוא אב לשלוש בנות. בתו, רות עלון, היא מוזיקאית מצטיינת שזכתה בשנת 2024 בפרס ראש הממשלה לקומפוזיטורים. אחד מאחיו הוא אופנוען המרוצים חזי עלון, שהשתתף בשנת 2004 בראלי דקר (מרוץ פריז-דקאר). אחייניתו היא קציעה עלון, פעילה חברתית וחוקרת אמנות.

 על יצירתו
בשנת 2011 פרסם עלון את ספרו עמוד-שניים ליום – רומן הגותי היונק ממשנתו של שפינוזה ושוזר את רעיונותיו הפילוסופיים בהגיגי המחבר. ב"עמוד-שניים ליום" סיטואציות יומיומיות מתארות דילמות פילוסופיות. רעיונותיו הפילוסופיים של שפינוזה מקבלים ביטוי בהשתקפותם בחיי היומיום, ובעיות היומיום הפשוטות, האנושיות, מוצגות הן כבעיות שהזמן גרמן, והן ככאלו שחווייתן כִזכות מאירה את המציאות בת החלוף באור מן הנצח.

הקשר בין הפילוסופיה לחיים מקבל ביטוי גם בספרי השירה של עלון העוסקים בשני אספקטים של המציאות האנושית השלובים זה בזה: השמחה על הקיום מחד גיסא, והצער על חלופיות ההוויה מאידך גיסא. השירים בספר בהמולת היום והלילה אני שוכח וזוכר נוגעים בנצח ובחד-פעמיות ההוויה, בילדות ובבגרות, בזיכרון ובשכחה. מוטיבים דומים שבים ומופיעים גם בספר אנסה הקולמוס ואראה – ששמו כאותו משפט שהיה אביו של עלון כותב על קלף בטרם התחיל במלאכת כתיבת התורה.

 ספריו 
ובשקט הולך וגובר (שירה); עורכת: קציעה עלון, 'גמא', 2023
כעפר הארץ (קובץ סיפורים קצרים); עורכת: גל קוסטוריצה, "עמדה", 2020
שני משוררים בעירנו (סיפורים); ביחד עם המשורר שמואל כהן; "קולמוסין", 2020
שנים ורימונים (שירה); מהדורה דו לשונית רומנית / עברית; תרגם לרומנית: מנחם מ' פאלק; הוצאת מושאטיני, סוצ'אבה, רומניה, 2020
שני משוררים בעירנו (שירה); ביחד עם המשורר שמואל כהן; "עמדה", 2018
כך גם עלה במחשבה לפניו (שירה); עורכת: גל קוסטוריצה, "עמדה", 2018
שפינוזה - רציונליסט ומיסטיקן; רסלינג, 2016
פרקי אבות פילוסופיים: בין פרקי אבות לפילוסופיה המערבית; ביחד עם ד"ר בנצי שרייבר; "גמא" בשיתוף עם "הקיבוץ המאוחד", 2016
האילם ומפוחית הפה (קובץ סיפורים קצרים); עורכת: גל קוסטוריצה, "עמדה", 2015
אנסה הקולמוס ואראה (שירה); "עמדה", 2012
עמוד-שניים ליום (פרוזה); עורכת: גל קוסטוריצה, "עמדה", 2011
בהמולת היום והלילה אני שוכח וזוכר (שירה); עורך: יעקב בסר, עתון 77, 2007

מתוך כתביו
 "האילם ומפוחית הפה" , סיפור קצר, באתר nrg מעריב בבלוג של רן יגיל
 הפרקים הפותחים של "עמוד-שניים ליום", באתר nrg מעריב בבלוג של רן יגיל
 "עמוד-שניים ליום" הפרק החותם, ב"יקוד" כתב עת לספרות
 שבעה שירים מתוך "אנסה הקולמוס ואראה", באתר nrg מעריב בבלוג של רן יגיל
 באתר הספרותי של נילי דגן
 "לְקַבֵּץ", סיפור קצר, באתר nrg מעריב בבלוג של רן יגיל
 "המלחמה וסרטי המלחמה", סיפור קצר ב"יקוד" כתב עת לספרות
 ללטף את האי-רציונלי - ביקורת ספרות בעתון 77 על ספרו של המשורר והסופר מיכאל רייך "כל הנחלים הולכים אל הלב"

 קישורים חיצוניים 


 רן יגיל, על השיר "לכבוד שבת", באתר nrg מעריב, בבלוג של רן יגיל
 אבי אליאס, על הספר "עמוד-שניים ליום", באתר nrg מעריב, בבלוג של רן יגיל
 רן יגיל, על השיר "אנסה הקולמוס ואראה", באתר nrg מעריב, בבלוג של רן יגיל
 איתמר מרילוס, על "עמוד-שניים ליום" מהתוכנית "חדש על המדף", רשת א' (בעריכת אפרת שושני)
 רן יגיל, על השיר "הם באו באמצע הלילה", באתר nrg מעריב, בבלוג של רן יגיל
 הלנה מגר-טלמור, על "אנסה הקולמוס ואראה", מהתוכנית "חדש על המדף", רשת א' (בעריכת אפרת שושני):
 ענת לויט, "שיתוף בחוויית הקריאה בסיפוריו של צדוק עלון", באתר "בננות"
 רן יגיל, על השיר "אני מכיר את האיש שהתקין את מערך התלייה של אייכמן", באתר nrg מעריב, בבלוג של רן יגיל



 קציעה עלון, על המודוס הרך בשירת צדוק עלון, "עתון 77", 2014
 חן ישראל קלינמן, הסדר החם של הבריאה, על "האילם ומפוחית הפה", ב"יקוד" כתב עת לספרות
 בתוכנית "מילים שמנסות לגעת" עם ענת שרון בלייס, 2015
 מאמר של מיכאל רייך על הספר "האילם ומפוחית הפה" בכתב העת "בגלל" גיליון מס' 17.
 בתוכנית "ערב חדש" - על שפינוזה, 2017 http://m.23tv.co.il/987-21313-he/erev_hadash.aspx?BackTo=239
 על "כעפר הארץ" באתר "יקוד"

 הערות שוליים 

קטגוריה:סופרים ישראלים
קטגוריה:משוררים ישראלים
קטגוריה:בוגרי בית הספר מעלה
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1954